يهل تنشد على حالي ترابي
غيرك هالكلب محد تره بـــــي
تعال وشوف زرعاتي وترابـــــي
بعدك بس اثر فوك الوطية
لغيرك مانزل دمعي ولاهل
كمر كلبك علي صاير ولاهل
بعدك ماكو احد عندي ولا اهل
عمنك كاطع ومبعد علية
تعال وشوف حالي انته ونته
وصدى صوتك بذاني انته ونته
احب عشرة بحياتي انته ونته
وحظرتك ونته ونته وهاي هيه
منهو اليرحم بحالك لونك
همت والشوك والعشرة لونك
اذا ونيت من يسمعه لونك
اذا مالك محب فوك الوطية
محبتكم علينة هاي نعمة
وبعدكم مانشوف الكون نعمة
اكو اغنية بشريط حسين نعمة
كافي من البعد حنو علية
كلبك لو نساني بيوم ذكرى
وحبيبك دوم بالطيبات ذكرى
عالحايط كتبت بحزن ذكرى
اعزاز وصعب فركاكم علية
تحياتي للجميع اخوكم الشاعر احمد الدوري